Številka: 007-0003/2017

Datum: 24.01.2018

## PREDLOG:

**SPREMEBEMBE POSLOVNIKA OBČINSKEGA SVETA**

**I. UVOD**

|  |  |  |
| --- | --- | --- |
| **Predlagatelj:** | Komisija za statut in pravna vprašanja | |
| **Faza sprejemanja:** | | Predlog – II. obravnava | |
| **Pravna podlaga:** | | 17. člena [Statuta](http://www.lex-localis.info/KatalogInformacij/PodrobnostiDokumenta.aspx?SectionID=d9ec7f47-6ef9-478d-abf3-6c2d2a97d680)  (Uradno glasilo slovenskih občin, št. 70/2015) | |
| **Razlogi, ocena stanja, cilji in načela in obrazložitev:** | Komisija za statut in pravna vprašanja s spremembami Poslovnika Občinskega sveta Občine Prevalje predlaga, da se posnetki sej občinskega sveta objavijo tudi na spletni strani Občine Prevalje, do katerih bi lahko dostopali vsi zainteresirani.  Zaradi tega smo v spremembah poslovnika opredelili, da se snema in javno objavlja ter javno predstavlja zaradi namena obveščanja javnosti in zaradi zapisa zapisnika.  Posnetki sej ali njihovih delov, iz katerih je javnost izključena zaradi obdelave varovanih osebnih podatkov, se javno ne objavljajo in se te seje ali del sej snema le zvočno z namenom priprave zapisnika. Za snemanje, javno predvajanje na kabelski televiziji ter javno objavljanje na spletni strani [www.prevalje.si](http://www.prevalje.si) ter na drugih primernih spletnih straneh mora vsaka prisotna oseba na seji podati predhodno pisno soglasje. Šteje se, da so člani občinskega sveta in župan občine podali soglasje k snemanju in objavljanju na seji z udeležbo na seji. V kolikor posamezna oseba želi biti prisotna na seji in ni podala predhodnega pisnega soglasja za snemanje, javno predvajanje in javno objavljanje, se seje lahko udeleži, vendar mora zasesti sedež v označenem delu prostora, kjer se snemanje ne izvaja. V kolikor predsedujoči taki osebi preda besedo, se ta del seje javno ne objavlja in ta del sej snema le zvočno z namenom priprave zapisnika. Posnetki sej, ki so bili javno predvajani na kabelski televiziji in javno objavljeni na spletni strani [www.prevalje.si](http://www.prevalje.si) in drugih primernih spletnih straneh zaradi namena obveščanja javnosti o delu občine se hranijo na strežniku še eno leto po koncu mandata članov sveta, ki so sestavljali svet, katerega seja je bila snemana. Po tem obdobju se posnetki brišejo. Posnetki, ki se uporabljajo za namen zapisa zapisnika, se po potrditvi zapisnika, brišejo. Upravljalec posnetkov je Občina Prevalje. Dostop do posnetkov imajo posamezniki v skladu z zakonom, ki ureja dostop do informacij javnega značaja, novinarji na podlagi določb zakona o javnih medijih, ter občinski svetniki na podlagi določb tega Poslovnika Občinskega sveta Občine Prevalje.«.  Občinski svet Občine Prevalje je sprejel Spremembe in dopolnitve Poslovnika Občinskega sveta na 25. redni seji dne 14.12.2017 in na predlog ni imel dopolnitev. | |

|  |  |
| --- | --- |
| **Finančne posledice:** | Finančne posledice se nanašajo na ureditev spletne strani. |

Komisija za statut in pravna vprašanja predlaga Občinskemu svetu Občine Prevalje v sprejem naslednji

SKLEP:

|  |  |  |
| --- | --- | --- |
|  | **Občinski svet Občine Prevalje sprejme SPREMEMBE POSLOVNIKA OBČINSKEGA SVETA.**  **Odlok se objavi v Uradnem glasilu slovenskih občin.** | |
|  | | Predsednik Komisije za statut  in pravna vprašanja:  Aleksander RISTIČ, mag.medn.in dipl. študij, l.r. |
|  | |  |

**II. BESEDILO SPREMEMB POSLOVNIKA OBČINSKEGA SVETA**

Na podlagi 17. člena [Statuta](http://www.lex-localis.info/KatalogInformacij/PodrobnostiDokumenta.aspx?SectionID=d9ec7f47-6ef9-478d-abf3-6c2d2a97d680)  (Uradno glasilo slovenskih občin, št.70/2015) je Občinski svet Občine Prevalje na \_\_\_\_. redni seji dne \_\_\_\_\_ sprejel

**SPREMEMBE POSLOVNIKA OBČINSKEGA SVETA**

1. člen

Prvi odstavek 60. člena Poslovnika občinskega sveta (UGSO, št. 1/2016, \_\_, v nadaljevanju: Poslovnik) se spremeni tako, da se na novo glasi:

»(1) O vsaki seji občinskega sveta se piše zapisnik in se vodijo magnetofonski in avdio-video zapisi.«.

2. člen

Prvi odstavek 61. člena Poslovnika se spremeni tako, da se na novo glasi:

»(1) Potek seje občinskega sveta se zvočno snema.«.

3. člen

Doda se nov 61. a člen, ki se glasi:

»61. a

(1) Seja sveta se snema tudi v obliki avdio-video zapisa. Posnetki sej se javno predvajajo na kabelski televiziji in so javno objavljeni na spletni strani [www.prevalje.si](http://www.prevalje.si) ter na drugih primernih spletnih straneh.

(2) Seja sveta se snema, javno predvaja na kabelski televiziji in javno objavlja na spletni strani www.prevalje.si z namenom obveščanja javnosti o delu občine ter za namen priprave zapisnika.

(3) Posnetki sej ali njihovih delov, iz katerih je javnost izključena zaradi obdelave varovanih osebnih podatkov, se javno ne objavljajo in se te seje ali del sej snema le zvočno z namenom priprave zapisnika.

(4) Za snemanje, javno predvajanje na kabelski televiziji ter javno objavljanje na spletni strani [www.prevalje.si](http://www.prevalje.si) mora vsaka prisotna oseba na seji podati predhodno pisno soglasje. Šteje se, da so člani občinskega sveta in župan občine podali soglasje k snemanju in objavljanju na seji z udeležbo na seji.

(5 V kolikor posamezna oseba želi biti prisotna na seji in ni podala predhodnega pisnega soglasja za snemanje, javno predvajanje in javno objavljanje, se seje lahko udeleži, vendar mora zasesti sedež v označenem delu prostora, kjer se snemanje ne izvaja. V kolikor predsedujoči taki osebi preda besedo, se ta del seje javno ne objavlja in se ta del seje snema le zvočno z namenom priprave zapisnika.

(6) Posnetki sej, ki so bili javno predvajani na kabelski televiziji in javno objavljeni na spletni strani [www.prevalje.si](http://www.prevalje.si) zaradi namena obveščanja javnosti o delu občine, se hranijo na strežniku še eno leto po koncu mandata članov sveta, ki so sestavljali svet, katerega seja je bila snemana. Po tem obdobju se posnetki brišejo.

(7) Posnetki, ki se uporabljajo za namen zapisa zapisnika, se po potrditvi zapisnika, brišejo.

(8) Upravljalec posnetkov je Občina Prevalje. Dostop do posnetkov imajo posamezniki v skladu z zakonom, ki ureja dostop do informacij javnega značaja, novinarji na podlagi določb zakona o javnih medijih, ter občinski svetniki na podlagi določb tega Poslovnika Občinskega sveta Občine Prevalje.«.

2. člen

Drugi odstavek 113. člena Poslovnika se spremeni tako, da se na novo glasi:

»(1) Javnost dela se zagotavlja z obveščanjem javnosti o delu občinskih organov, s posredovanjem posebnih pisnih sporočil občanom in sredstvom javnega obveščanja o sprejetih odločitvah, z navzočnostjo občanov in predstavnikov sredstev javnega obveščanja na sejah organov občina, **z objavo slikovnega zapisa sej na spletni strani občine** ter na druge načine, ki jih določa statut in ta poslovnik.«.

3. člen

Te spremembe poslovnika začnejo veljati naslednji dan po objavi v Uradnem glasilu slovenskih občin.

Številka:

Prevalje, dne

Župan občine

Dr. Matija Tasič